কষ্ট লাগে এখনকার সন্তানদের মধ্যে এসব আনন্দ খুঁজে পাওয়া যায় না। তারা ভোরে টিভিতে মহালয়া দেখতেও উঠে না। আট দশটা জামা কিনলেও হয় না। আবার এখন দেখা যায় বিভিন্ন অনুষ্ঠানে বিয়ে, গায়ে হলুদ, বিশেষ অনুষ্ঠানে একই রকম মিলিয়ে জামা পড়তে, তাহলে কি আগের রীতিগুলো ফিরে আসছে। কি জানি, মণ্ডপে এসে গেছে ধনুচি আর ঢাকের জায়গায় ডি জে। দেখার বিষয়ও নাই আর আনন্দও কমে গেল। নবমীর রাত থেকে মন খারাপ হয়ে যেত কালকে মাকে বিদায় দিতে হবে। একবছরের জন্য, সকালে উঠে স্নান সেরে অঞ্জলি দিয়ে বাড়ির আর আশেপাশের বড়দের প্রণাম করে প্রণামি পাওয়ার আনন্দ। বিকেলে প্রতিমা বিসর্জন। আবার এক বছর অপেক্ষা। মন কে আশ্বাস দেওয়া ‘আসছে বছর আবার হবে’।